27. ΒΑΣΙΛΙΚΟΝ ΔΙΑΤΑΓΜΑ της 23 Ιουλ./5 Αυγ. 1960 (ΦΕΚ Δ΄ 112) Περί επιβολής πλαγίων ακαλύπτων χώρων και διαμορφώσεως των πλαγίων όψεων των επί τμήματος της Λεωφόρου Βασ. Σοφίας των Αθηνών ανεγειρομένων οικοδομών. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κ.λ.π.», ως μεταγενεστέρως ετροποποιήθησαν και συνεπληρώθησαν και δη το άρθρ. 9 παρ. 2 αυτού και την υπ’ αριθ. Α. 28417/28.5.1958 απόφασιν του Υπουργού Συγκοινωνιών και Δημοσίων Έργων «περί εξουσιοδοτήσεως του Υφυπουργού Οικισμού δι’ άσκησιν αρμοδιοτήτων» (ΦΕΚ 165 Β΄) και ιδόντες την υπ’ αριθ. 90/1960 γνωμοδότησιν του Συμβουλίου Οικισμού, ως και την υπ’ αριθ. 317/1960 γνωμοδότησιν του Συμβουλίου Επικρατείας, προτάσει του Ημετέρου επί του Οικισμού Υφυπουργού, απεφασίσαμεν και διατάσσομεν: Άρθρον μόνον.-1.Οικοδομαί ανεγειρόμεναι επί οικοπέδων κειμένων εν Αθήναις και εχόντων πρόσωπον επί της Λεωφόρου Βασιλίσσης Σοφίας, κατά το τμήμα αυτής μεταξύ της Λεωφόρου Ελευθερίου Βενιζέλου και της οδού Κουμπάρη, οφείλουν ν’ απέχουν από εκάστου των πλαγίων ορίων του οικοπέδου, απόστασιν ίσην τουλάχιστον προς το 1/20 του μήκους του προσώπου του οικοπέδου επί της Λεωφόρου Βασιλίσσης Σοφίας. Επί γωνιακών οικοπέδων η όλη ακάλυπτος απόστασις, ίση προς τα 2/20 του προσώπου του οικοπέδου, θα τηρήται προς το πλάγιον όριον αυτού το συναντούν την λεωφόρον Βασιλίσσης Σοφίας. 2.Ο ανώτατος όροφος των ως άνω οικοδομών, ο κατασκευαζόμενος εν εσοχή ως προς την πρόσοψιν αυτής, θα κατασκευάζεται εν εσοχή και ως προς αφμοτέρας τας πλαγίας όψεις εκάστης των ως άνω οικοδομών και εις βάθος τουλάχιστον 1 μέτρου από της αντιστοίχου πλαγίας όψεως. Επί γωνιακών οκοπέδων η εσοχή αύτη θα τηρήται μόνον προς την πλαγίαν όψιν της οικοδομής την συναντώσαν την Λεωφόρον Βασιλίσσης Σοφίας. 3.Το εμβαδόν των κατά την ως άνω παρ. 1 αφιεμένων πλαγίων ακαλύπτων χώρων δεν προσμετρείται εις το εμβαδόν του υποχρεωτικώς ακαλύπτου χώρου ο οποίος επιβάλλεται να αφεθή εφ’ εκάστου οικοπέδου δυνάμει των περί μεγίστου επιτρεπομένου ποσοστού καλύψεως διατάξεων εις οικόπεδα του συνεχούς οικοδομικού συστήματος, των πλαγίων τούτων ακαλύπτων χώρων επιβαλλομένων επί πλέον του ακαλύπτου χώρου του απαιτουμένου δι’ οικόπεδα του συνεχούς οικοδομικού συστήματος εν τη θέσει ταύτη. Επιτρέπεται όμως ο φωτισμός και ο αερισμός διαμερισμάτων κυρίας ή και βοηθητικής χρήσεως των οικοδομών εκ των ως άνω πλαγίων ακαλύπτων χώρων, εχόντων τας κατά παρ. 1 κατ’ ελάχιστον όριον, διαστάσεις του 1/20, ή επί γωνιακών οικοπέδων των 2/20 του προσώπου του οικοπέδου. Εις τον αυτόν επί του Οικισμού Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Μετά την σελ. 490,20(γ) Σελ. 490,201 Τεύχος 485-Σελ. 125 Σχέδιο Πόλεως Αθηνών Πειραιώς 23.Ε.α.27 23.Ε.α.27 Σχέδιο Πόλεως Αθηνών Πειραιώς 